**DĖL ŠILALĖS RAJONO SAVIVALDYBĖS ADMINISTRACIJOS DIREKTORIAUS 2018 M. BIRŽELIO 25 D. ĮSAKYMO NR. DĮV-757 ,,DĖL UŽDAROSIOS AKCINĖS BENDROVĖS ,,ŠILALĖS ŠILUMOS TINKLAI“ VALDYBOS ATŠAUKIMO IR ĮSTATŲ PATVIRTINIMO“ PAKEITIMO**

2020 m. kovo 10 d. Nr. DĮV-217

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos akcinių bendrovių įstatymo 4 straipsniu, 20 straipsnio 1 dalies 1 punktu, 29 straipsnio 6 dalimi, Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 ,,Dėl savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“, 10 punktu:

1. P a k e i č i u uždarosios akcinės bendrovės ,,Šilalės šilumos tinklai“ įstatus, patvirtintus Šilalės rajono savivaldybės administracijos direktoriaus 2018 m. birželio 25 d. įsakymo Nr. DĮV-757 ,,Dėl uždarosios akcinės bendrovės ,,Šilalės šilumos tinklai“ valdybos atšaukimo ir įstatų patvirtinimo“ 2 punktu, ir juos išdėstau nauja redakcija (pridedama).

2. Į g a l i o j u uždarosios akcinės bendrovės ,,Šilalės šilumos tinklai“ direktorių pasirašyti įstatus ir įregistruoti juos Juridinių asmenų registre teisės aktų nustatyta tvarka ir terminais.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius